b'\n_START_ARTICLE_\nMoaning Lisa\n_START_SECTION_\nHandling\n_START_PARAGRAPH_\nLisa v\xc3\xa5kner en morgen med et akutt tilfelle av blues. L\xc3\xa6reren hennes oppdager tristheten hennes og sender med henne en lapp hjem til foreldrene. Homer og Bart bruker imidlertid tiden p\xc3\xa5 \xc3\xa5 spille et videospill. Bart har 48 seire p\xc3\xa5 rad, og bruker bare \xc3\xa9n runde p\xc3\xa5 \xc3\xa5 sl\xc3\xa5 hodet av Homers bokser p\xc3\xa5 skjermen. Mens Homers bokser ligger nede for telling gir Marge ham lappen fra Lisas l\xc3\xa6rer. Ingen ting foreldrene sier kan gj\xc3\xb8re Lisa gladere._NEWLINE_Lisa sniker seg ut av rommet sitt da hun h\xc3\xb8rer musikk fra det fjerne. Hun f\xc3\xb8lger etter lyden, og finner en sjelfull saksofonspiller, Bleeding Gums Murphy, som spiller blues. Murphy l\xc3\xa6rer Lisa hvordan hun skal uttrykke f\xc3\xb8lelsene sine igjennom saksofonen._NEWLINE_Senere, da Marge kj\xc3\xb8rer Lisa til skolen, forteller Marge henne at hun skal smile uansett hvordan hun f\xc3\xb8ler seg innvendig. Marge ser at Lisa skjuler sine ekte f\xc3\xb8lelser og at klassekameratene hennes utnytter henne, s\xc3\xa5 hun sier at det kanskje er best \xc3\xa5 v\xc3\xa6re seg selv, og da blir Lisa gladere igjen._NEWLINE_I mellomtiden f\xc3\xa5r Homer leksjoner fra en lokal videospillmester slik at han kan f\xc3\xa5 omkamp mot s\xc3\xb8nnen. Akkurat i det han er i ferd med \xc3\xa5 vinne, plugger Marge ut TV-en for \xc3\xa5 fortelle at Lisa har det bra igjen. Bart griper muligheten til \xc3\xa5 beholde sin ubeseirede status som boksechampion, og forteller glisende at han har trukket seg tilbake fra bokseringen. Senere bes\xc3\xb8ker familien Simpson en jazzklubb for \xc3\xa5 h\xc3\xb8re Bleeding Gums Murphy synge en sang som er skrevet av Lisa.'